text: [{"text_idx": "#000001", "text": "Ny\u0301ggjur landsli\u00f0svenjari er settur fra\u0301 1. juli."}, {"text_idx": "#000003", "text": "Peter Bredsdorff-Larsen er kent andlit i\u0301 altjo\u0301\u00f0a hondbo\u0301lti og hevur seinastu 7 a\u0301rini veri\u00f0 venjari hja\u0301 monnunum hja\u0301 Bjerringbo-Silkeborg Ha\u030andbold i\u0301 bestu donsku deildini. Hja\u0301lparvenjari i\u0301 Bjerringbro-Silkeborg hevur veri\u00f0 Lars M\u00f8ller, og ta\u00f0 eru ju\u0301st hesir ba\u0301\u00f0ir, sum nu\u0301 skulu standa a\u0301 odda fyri f\u00f8royska manslandsli\u00f0num."}, {"text_idx": "#000005", "text": "Peter Bredsdorff-Larsen er 53 a\u0301ra gamal og hevur dru\u0301gvar royndir sum hondbo\u0301ltsvenjari. Hann var hja\u0301lparvenjari hja\u0301 danska manslandsli\u00f0num i\u0301 ti\u0301\u00f0arskei\u00f0num 2005\u20132015, har teir vunnu fleiri hei\u00f0ursmerki, m.a. EM-gull i\u0301 2008 og 2012. Sum venjari i\u0301 bestu donsku deildini hevur Peter Bredsdorff-Larsen luttiki\u00f0 i\u0301 DM- og steypafinalum vi\u00f0 trimum ymiskum fel\u00f8gum, og gj\u00f8rdist hann eisini danmarksmeistari vi\u00f0 nu\u0301verandi felagnum Bjerringbro-Silkeborg i\u0301 2016."}]